title: Deċiżjoni tal-Kunsill tat- 22 ta' Novembru 2004 dwar l-iffirmar ta' Ftehim Kwadru bejn il-Komunità Ewropea u r-Repubblika tal-Kroazja dwar il-prinċipji ġenerali għall-parteċipazzjoni tar-Repubblika tal-Kroazja fil-programmi Komunitarji

text:
12.12.2008      MT              Il-Ġurnal Uffiċjali ta’ l-Unjoni Ewropea                         297

32005D0519

22.7.2005                    IL-ĠURNAL UFFIĊJALI TA’ L-UNJONI EWROPEA                        L 192/15

                                  DEĊIŻJONI TAL-KUNSILL
                                   tat-22 ta’ Novembru 2004

                              dwar l-iffirmar ta' Ftehim Kwadru
                                   bejn il-Komunità Ewropea
                                  u r-Repubblika tal-Kroazja
                        dwar il-prinċipji ġenerali għall-parteċipazzjoni
                                  tar-Repubblika tal-Kroazja
                                  fil-programmi Komunitarji
                                          (2005/519/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 13,
71, 80, 95, 127, 137, 149, 150, 151, 152, 153, 157, 166, 175, 280 u 308 flimkien mat-tieni
sentenza ta' l-ewwel subparagrafu ta' l-Artikolu 300(2) tiegħu,

Wara li kkunsidraw il-proposta mill-Kummissjoni,
 ---pagebreak--- 298               MT              Il-Ġurnal Uffiċjali ta’ l-Unjoni Ewropea                     12.12.2008

Billi:

(1)      Il-Kummissjoni nnegozjat f'isem il-Komunità Ftehim Kwadru mar-Repubblika tal-
         Kroazja dwar prinċipji ġenerali għall-parteċipazzjoni tagħha fil-programmi Komunitarji.

(2)      Soġġett għall-konklużjoni tiegħu f’data aktar tard, il-Ftehim inizjalat fit-30 ta’ Lulju 2004
         għandu jiġi ffirmat,

IDDEĊIDA KIF ĠEJ:

                                            Artikolu Uniku

Soġġett għall-possibbiltà ta’ konklużjoni f'data aktar tard, il-President tal-Kunsill huwa b’dan
awtorizzat li jaħtar il-persuna awtorizzata biex tiffirma, f’isem il-Komunitá Ewropea, il-Ftehim
Kwadru bejn il-Komunità Ewropea u r-Repubblika tal-Kroazja dwar il-prinċipji ġenerali għall-
parteċipazzjoni tar-Republika tal-Kroazja fil-programmi Komunitarji.

Magħmul fi Brussell, 22 ta’ Novembru 2004.
                                                                               Għall-Kunsill
                                                                                Il–President
                                                                             B. R. BOT


title: 2007/659/KE: Deċiżjoni tal-Kunsill tad- 9 ta’ Ottubru 2007 li tawtorizza lil Franza tapplika rata mnaqqsa tas-sisa fuq ir-rum tradizzjonali prodott fid-Dipartimenti extra -Ewropej tagħha u li tħassar id-Deċiżjoni tal-Kunsill 2002/166/KE

text:
               13.10.2007

               MT

               Il-Ġurnal Uffiċjali ta’ l-Unjoni Ewropea

               L 270/12

         DEĊIŻJONI TAL-KUNSILL
   tad-9 ta’ Ottubru 2007
   li tawtorizza lil Franza tapplika rata mnaqqsa tas-sisa fuq ir-rum “tradizzjonali” prodott fid-Dipartimenti extra-Ewropej tagħha u li tħassar id-Deċiżjoni tal-Kunsill 2002/166/KE
   (2007/659/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 299(2) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               B’applikazzjoni ta’ l-Artikolu 299(2) tat-Trattat, it-Trattat huwa applikabbli għad-Dipartimenti Franċiżi extra-Ewropej, għall-Azores, il-Madejra u l-Gżejjer Kanarji. Madanakollu, billi jittieħed kont tas-sitwazzjoni strutturali soċjali u ekonomika tad-Dipartimenti Franċiżi extra-Ewropej, l-Azores, il-Madejra u l-Gżejjer Kanarji, li hija aktar ikkumplikata bid-distanza u l-insularità tagħhom, bid-daqs żgħir, bit-topografija u l-klima diffiċli, bid-dipendenza ekonomika fuq ftit prodotti, li l-permanenza u l-kumbinazzjoni tagħhom jirrestrinġu bi kbir l-iżvilupp tagħhom, il-Kunsill, b’maġġoranza kkwalifikata fuq proposta mill-Kummissjoni u wara li jikkkonsulta l-Parlament Ewropew, għandu jadotta miżuri speċifiċi bl-iskop li, partikolarment, jistabbilixxi l-kundizzjonijiet ta’ l-applikazzjoni tat-Trattat għal dawk ir-reġjuni, inklużi l-politiki komuni. Il-Kunsill huwa mitlub, meta jadotta tali miżuri, jieħu kont ta’ oqsma bħall-politika fiskali. Huwa u jadotta dawn il-miżuri, għandu jikkunsidra l-karatteristiċi u r-restrizzjonijiet speċjali tar-reġjuni l-aktar imbiegħda, bla ħsara għall-integrità u l-koerenza ta’ l-ordni ġuridiku Komunitarju, inklużi s-suq intern u l-politiki komuni.

               (2)

               Abbażi ta’ dawn id-dispożizzjonijiet tat-Trattat, il-Kunsill adotta, rigward id-Dipartimenti Franċiżi extra-Ewropej, id-Deċiżjoni 2002/166/KE tat-18 ta’ Frar 2002, li tawtorizza lil Franza testendi rata mnaqqsa tas-sisa fuq ir-rum “tradizzjonali” prodott fid-Dipartimenti extra-Ewropej tagħha (2). Meta mqabbla mar-rati fiskali applikati fuq prodotti simili li ma jkunux ġejjin mid-Dipartimenti Franċiżi extra-Ewropej, ir-rata mnaqqsa tista’ tkun anqas mir-rata minima tas-sisa fuq l-alkoħol stabbilita bid-Direttiva tal-Kunsill 92/84/KEE tad-19 ta’ Ottubru 1992 dwar l-approssimazzjoni tar-rati tat-taxxa tas-sisa fuq l-alkoħol u x-xorb alkoħoliku (3), iżda ma tistax tkun aktar minn 50 % anqas mir-rata tas-sisa nazzjonali normali fuq l-alkoħol. Id-Deċiżjoni tal-Kunsill kellha tapplika sal-31 ta’ Diċembru 2009, b’rapport f’nofs it-terminu li kellu jitfassal sa mhux aktar tard minn Ġunju 2006.

               (3)

               Fis-27 ta’ Diċembru 2005, il-gvern Franċiż ippreżenta rapport f’nofs it-terminu filwaqt li indika li kien indispensabbli li tinżamm il-miżura fiskali applikabbli għar-rum tradizzjonali mibjugħ fis-suq kontinentali. Barra minn hekk, Franza talbet li l-miżura applikabbli għar-rum tradizzjonali mibjugħ fis-suq kontinentali tiġi estiża sew fil-volum kif ukoll fit-tul ta’ żmien, fid-dawl ta’ l-iżviluppi tas-suq Komunitarju tar-rum li essenzjalment jibbenefika l-prodotti ta’ oriġini minn pajjiżi terzi, u fil-qies ta’ l-importanza ekonomika u soċjali tas-settur u tal-karattru strutturali tal-kundizzjonijiet ta’ produzzjoni li jdgħajfu l-produttività tas-settur fid-Dipartimenti extra-Ewropej u li jagħmluha diffiċli li l-produzzjoni tiegħu tinżamm fis-suq Komunitarju.

               (4)

               Iż-żamma tas-settur tal-kannamieli-zokkor-rum fid-Dipartimenti extra-Ewropej hija indispensabbli biex jiġi żgurat l-ekwilibriju ekonomiku u soċjali tagħhom. Fit-tliet Dipartimenti l-aktar milquta, jiġifieri Réunion, Guadeloupe u Martinique, is-settur jipproduċi volum ta’ kummerċ ta’ aktar minn EUR 250 000 000 u jipprovdi madwar 40 000 impjieg, li minnhom 22 000 huma impjiegi diretti. Ta’ min jinnota wkoll l-impatt pożittiv li l-koltivazzjoni tal-kannamieli għandha fuq il-ħarsien ta’ l-ambjent fid-Dipartimenti extra-Ewropej. Flimkien mas-settur tal-banana, dan is-settur huwa l-unika attività ta’ esportazzjoni sinifikanti f’reġjuni li fihom l-esportazzjoni ma’ tkoprix aktar minn 7 % ta’ l-importazzjoni. Għaldaqstant, iż-żamma min-naħa ta’ Franza, b’deroga mill-Artikolu 90 tat-Trattat, ta’ rata mnaqqsa tas-sisa fuq ir-rum “tradizzjonali” prodott fid-Dipartimenti extra-Ewropej tagħha hija meħtieġa u ġustifikata bil-għan li l-iżvilupp tagħhom ma jiġix ipperikolat.

               (5)

               Ir-reviżjoni ta’ l-organizzazzjoni komuni tas-suq fis-settur taz-zokkor li saret fi Frar 2006 tikkontribwixxi parzjalment għall-assigurazzjoni tal-futur tas-settur. Għaldaqstant, jeżistu pjanijiet biex jiġu introdotti miżuri ta’ appoġġ taħt is-sistemi POSEI (ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikoltura fir-reġjuni l-aktar imbegħdin ta’ l-Unjoni (4)), kemm bħala għajnuna Komunitarja kif ukoll nazzjonali, favur it-titjib tal-kompetittività tas-settur tal-kannamieli-zokkor-rum tad-dipartimenti extra-Ewropej. Madankollu, dawn il-miżuri xorta ma jikkumpensawx għat-tneħħija gradwali tal-protezzjoni doganali u jżommu s-sehem tas-suq tar-rum tad-Dipartimenti extra-Ewropej.

               (6)

               Fid-dawl ta’ kemm huwa ristrett is-suq lokali, id-distillaturi tad-Dipartimenti extra-Ewropej ma jistgħux iżommu l-attivitajiet tagħhom ħlief jekk igawdu minn aċċess suffiċjenti għas-suq ta’ Franza kontinentali, li jikkostitwixxi l-iżbokk prinċipali għall-produzzjoni tagħhom tar-rum (aktar minn 50 % tat-total).

               (7)

               In-nuqqas ta’ kapaċità kompetittiva fis-suq Ewropew, essenzjalment ikkawżat minn prezzijiet tal-bejgħ għoljin, joriġina mis-sitwazzjoni ta’ kemm jiġi jiswa r-rum, li kompliet sejra għall-agħar mill-2001 ‘l hawn. Wara dik id-data, sew l-ispejjeż tal-produzzjoni kif ukoll tax-xogħol żdiedu bil-qawwi fid-Dipartimenti extra-Ewropej. Barra minn hekk, ir-rum tad-Dipartimenti extra-Ewropej għandhom jikkonformaw ma’ l-istandards regolatorji Komunitarji, li jirrikjedu investiment mhux produttiv importanti. Mill-2001, l-investiment magħmul fid-Dipartimenti extra-Ewropej qabeż EUR 45 500 000, b’aktar minn nofsu destinat għall-konservazzjoni ambjentali, li jirrappreżenta 47 % tat-total. Madankollu, filwaqt li parti minn dan l-investiment ġie kopert permezz tal-fondi strutturali, dan m’huwiex il-każ għall-ispejjeż operattivi li jirriżultaw, li skond id-distillerija, jistgħu jgħollu kemm jiġi jiswa r-rum b’madwar 10 sa 15 %.

               (8)

               Dawn l-ispejjeż kollha, li żdiedu ħafna mill-2001, lill-impriżi tad-Dipartimenti extra-Ewropej idaħħalhom f’sitwazzjonijiet finazjarji diffiċli. Is-soluzzjoni l-waħdanija biex tiġi żgurata s-sopravivenza fuq perijodu twil tas-settur hija li l-ispejjeż jiġu kkumpensati għal volumi akbar ta’ produzzjoni.

               (9)

               Mill-2002 ’l hawn, il-volum totali mibgħut lejn is-suq Komunitarju naqas bi 12 %, billi għadda minn 176 791 HAP għal 155 559 HAP. Huwa biss is-suq kontinentali fi Franza, fejn ir-rum mid-Dipartimenti extra-Ewropej jikkwalifika għal arranġamenti fiskali speċjali li jikkumpensaw parzjalment għal kemm jiġi jiswa r-rum, li ppermetta s-sopravivenza ta’ l-industrija tar-rum tad-Dipartimenti extra-Ewropej. Billi jeħtieġ li l-kompetittività tar-rum tradizzjonali mid-Dipartimenti extra-Ewropej tiġi appoġġata fis-suq kontinentali ta’ Franza bil-għan li tiġi mħarsa l-attività tas-settur taz-zokkor-kannamieli-rum, għandha ssir reviżjoni tal-kwantitajiet ta’ rum tradizzjonali li joriġinaw fid-Dipartimenti extra-Ewropej eliġibbli għal rata mnaqqsa tas-sisa meta jitqiegħdu f’dak is-suq għall-konsum.

               (10)

               Il-vantaġġ fiskali awtorizzat bid-deċiżjoni preżenti ma jmurx lil hinn minn dak li huwa meħtieġ biex il-produtturi tar-rum tradizzjonali jiffaċċaw l-ispiża għolja tal-produzzjoni li għandhom.

               (11)

               Sabiex jiġi żgurat li d-deċiżjoni preżenti ma tkunx ta’ ħsara għall-integrità tas-suq wieħed, il-kwantitajiet ta’ rum li joriġinaw fid-Dipartimenti extra-Ewropej eliġibbli għal din il-miżura ma jistgħux, bħalma kien il-każ qabel, ikunu akbar mill-konsum kummerċjali rreġistrat f’dawn l-aħħar snin, għas-sorsi differenti ta’ forniment.

               (12)

               Fid-dawl tal-ħtieġa li l-operaturi tas-settur tal-kannamieli-zokkor-rum tinħolqilhom klima ta’ ċertezza ġuridika, u b’kunsiderazzjoni tal-perijodi twal meħtieġa biex ikopru l-ispejjeż tat-tagħmir u tal-bini, u fl-interess ta’ konsistenza ma’ regoli oħra Komunitarji għas-settur, id-deroga għandha tingħata sa tmiem l-2012.

               (13)

               Madankollu, jeħtieġ li l-għotja ta’ tali perijodu tkun soġġetta għall-kondizzjoni li jsir rapport f’nofs it-terminu sabiex il-Kummissjoni tkun tista’ tivvaluta jekk ir-raġunijiet li jiġġustifikaw l-għoti tad-deroga fiskali għadhomx japplikaw jew le, u jekk ikun il-każ, tikkunsidra jekk għandhomx jiġu riveduti l-perijodu jew il-kwantitajiet ikkonċernati fid-dawl ta’ l-iżviluppi tas-suq Komunitarju tar-rum.

               (14)

               Id-Deċiżjoni 2002/166/KE għandha tiġi sostitwita.

               (15)

               Id-Deċiżjoni preżenti hija bla ħsara għall-applikazzjoni possibbli ta’ l-Artikoli 87 u 88 tat-Trattat,

         ADOTTA DIN ID-DEĊIŻJONI:
   Artikolu 1
   B’deroga mill-Artikolu 90 tat-Trattat, Franza hija awtorizzata testendi l-applikazzjoni fit-territorju kontinentali tagħha, fuq ir-rum “tradizzjonali” prodott fid-Dipartimenti extra-Ewropej tagħha, ta’ rata tas-sisa anqas mir-rata sħiħa fuq l-alkoħol stabbilita bl-Artikolu 3 tad-Direttiva 92/84/KEE.
   Artikolu 2
   Id-deroga msemmija fl-Artikolu 1 għandha tkun limitata għar-rum kif definit fl-Artikolu 1(4)(a) tar-Regolament tal-Kunsill (KEE) Nru 1576/89 tad-29 ta’ Mejju 1989 li jistabbilixxi regoli ġenerali dwar id-definizzjoni, id-deskrizzjoni u l-preżentazzjoni ta’ xorb spirituż (5), prodott fid-Dipartimenti extra-Ewropej mill-kannamieli maħsuda fil-post tal-produzzjoni, li jkollu kontenut ta’ sustanzi volatili minbarra l-alkoħol etiliku u metiliku li jkun ugwali jew ogħla minn 225 gramma għal kull ettolitru ta’ alkoħol pur, u li jkun kiseb tisħiħ alkometriku li jkun ta’ 40 % vol. jew aktar.
   Artikolu 3
   1.   Ir-rata mnaqqsa tas-sisa applikabbli għall-prodott imsemmi fl-Artikolu 2 hija limitata għal kwota annwali ta’ 108 000 ettolitri ta’ alkoħol pur.
   2.   Ir-rata mnaqqsa tista’ tkun anqas mir-rata minima tas-sisa fuq l-alkoħol definita bid-Direttiva 92/84/KEE, iżda ma tistax tkun aktar minn 50 % anqas mir-rata tas-sisa nazzjonali normali fuq l-alkoħol.
   Artikolu 4
   Sa mhux aktar tard mit-30 ta’ Ġunju 2010, Franza għandha tibgħat lill-Kummissjoni rapport li jippermetti lil din ta’ l-aħħar tivvaluta l-persistenza tar-raġunijiet li jkunu ġġustifikaw l-għoti ta’ rata mnaqqsa, u jekk ikun il-każ, il-ħtieġa li l-kwota tinbidel skond l-iżvilupp tas-suq.
   Artikolu 5
   Din id-Deċiżjoni għandha tapplika mill-1 ta’ Jannar 2007 sal-31 ta’ Diċembru 2012.
   Artikolu 6
   1.   Id-Deċiżjoni 2002/166/KE hija b’dan mħassra.
   2.   Referenzi għad-Deċiżjoni mħassra għandhom jinftiehmu bħala referenzi għal din id-Deċiżjoni.
   Artikolu 7
   Din id-Deċiżjoni hija indirizzata lir-Repubblika Franċiża.

      Magħmul fil-Lussemburgu, 9 ta’ Ottubru 2007.

            Għall-Kunsill

            Il-President

         F. TEIXEIRA DOS SANTOS

      (1)  Opinjoni tal-25 ta’ Settembru 2007 (għadha mhijiex ippubblikata fil-Ġurnal Uffiċjali).

      (2)  ĠU L 55, 26.2.2002, p. 33.

      (3)  ĠU L 316, 31.10.1992, p. 29.

      (4)  ĠU L 42, 14.2.2006, p. 1. Regolament kif emendat mir-Regolament (KE) Nru 2013/2006 (ĠU L 384, 29.12.2006, p. 13).

      (5)  ĠU L 160, 12.6.1989, p. 1. Regolament kif emendat l-aħħar mill-Att ta’ Adeżjoni ta’ l-2005.


title: 2013/37/UE: Deċizjoni tal-Kunsill tal- 14 ta’ Jannar 2013 li temenda r-Regoli ta’ Proċedura tiegħu

text:
               19.1.2013

               MT

               Il-Ġurnal Uffiċjali tal-Unjoni Ewropea

               L 16/16

         DEĊIZJONI TAL-KUNSILL
   tal-14 ta’ Jannar 2013
   li temenda r-Regoli ta’ Proċedura tiegħu
   (2013/37/UE)
   IL-KUNSILL TAL-UNJONI EWROPEA,
   Wara li kkunsidra it-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Artikolu 2(2) tal-Anness III tar-Regoli ta’ Proċedura tal-Kunsill (1),
   Billi:

               (1)

               L-Artikolu 3(3), l-ewwel u r-raba’ subparagrafu, tal-Protokoll (Nru 36) dwar id-dispożizzjonijiet transitorji anness mat-Trattati jipprevedu li, sal-31 ta’ Ottubru 2014, meta għandu jiġi adottat att mill-Kunsill b’maġġoranza kwalifikata, u jekk membru tal-Kunsill hekk jitlob, għandu jiġi vverifikat li l-Istati Membri li jikkostitwixxu din il-maġġoranza kwalifikata jirrappreżentaw mill-inqas 62 % tal-popolazzjoni totali tal-Unjoni

               (2)

               Dak il-persentaġġ jiġi kkalkolat konformement maċ-ċifri tal-popolazzjonijiet stabbiliti fl-Artikolu 1 tal-Anness III mar-Regoli ta’ Proċedura tal-Kunsill (minn hawn ’il quddiem “ir-Regoli ta’ Proċedura”).

               (3)

               L-Artikolu 2(2) tal-Anness III għar-Regoli ta’ Proċedura jipprevedi li, b’effett mill-1 ta’ Jannar ta’ kull sena, il-Kunsill, konformement mad-data li jkunu disponibbli għall-Uffiċċju tal-Istatistika tal-Unjoni Ewropea fit-30 ta’ Settembru tas-sena ta’ qabel, għandu jemenda ċ-ċifri stabbiliti fl-Artikolu 1 ta’ dak l-Anness.

               (4)

               Għaldaqstant, ir-Regoli ta’ Proċedura għandhom jiġu emendati għas-sena 2013,

         ADOTTA DIN ID-DEĊIŻJONI:
   Artikolu 1
   L-Artikolu 1 tal-Anness III għar-Regoli ta’ Proċedura għandu jiġi sostitwit bit-test li ġej:

      “Artikolu 1
      Għall-finijiet tal-implimentazzjoni tal-Artikolu 16(5) tat-TUE u tal-Artikolu 3(3) u (4) tal-Protokoll (Nru 36) dwar id-dispożizzjonijiet transitorji anness għat-Trattati, il-popolazzjoni totali ta’ kull Stat Membru għall-perijodu kompriż bejn l-1 ta’ Jannar 2013 u l-31 ta’ Diċembru 2013, għandha tkun kif ġej:

                  Stat Membru

                  Popolazzjoni
                  (× 1 000 )

                  Ġermanja

                  81 843,7

                  Franza

                  65 397,9

                  Renju Unit

                  62 989,6

                  Italja

                  60 820,8

                  Spanja

                  46 196,3

                  Polonja

                  38 538,4

                  Rumanija

                  21 355,8

                  Pajjiżi l-Baxxi

                  16 730,3

                  Greċja

                  11 290,9

                  Belġju

                  11 041,3

                  Portugall

                  10 541,8

                  Repubblika Ċeka

                  10 505,4

                  Ungerija

                  9 957,7

                  Svezja

                  9 482,9

                  Awstrija

                  8 443,0

                  Bulgarija

                  7 327,2

                  Danimarka

                  5 580,5

                  Slovakkja

                  5 404,3

                  Finlandja

                  5 401,3

                  Irlanda

                  4 582,8

                  Litwanja

                  3 007,8

                  Slovenja

                  2 055,5

                  Latvja

                  2 041,8

                  Estonja

                  1 339,7

                  Ċipru

                  862,0

                  Lussemburgu

                  524,9

                  Malta

                  416,1

                  Total

                  503 679,7

                  Livell minimu (62 %)

                  312 281,4 ”

   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Hija għandha tapplika mill-1 ta’ Jannar 2013.

      Magħmul fi Brussell, l-14 ta’ Jannar 2013.

            Għall-Kunsill

            Il-President

         E. GILMORE

      (1)  Id-Deċiżjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta’ Proċedura tiegħu (ĠU L 325, 11.12.2009, p. 35).


Avviż Legali Importanti

|

32005D0447

Deċiżjoni tal-Kunsill 2005/447/PESK ta' l- 14 ta' Marzu 2005 dwar il-konklużjoni tal-Ftehim bejn l-Unjoni Ewropea u r-Repubblika ta' l-Arġentina, dwar il-parteċipazzjoni tar-Repubblika ta' l-Arġentina fl-operazzjoni militari ta’ l-Unjoni Ewropea ta’ mmaniġġar ta’ kriżijiet fil-Bosnja u Ħerzegovina (Operazzjoni Althea)

Official Journal L 156 , 18/06/2005 P. 0021 - 0021 Official Journal L 164 , 16/06/2006 P. 0188 - 0188

		Deċiżjoni tal-Kunsill 2005/447/PESKta' l- 14 ta' Marzu 2005dwar il-konklużjoni tal-Ftehim bejn l-Unjoni Ewropea u r-Repubblika ta' l-Arġentina, dwar il-parteċipazzjoni tar-Repubblika ta' l-Arġentina fl-operazzjoni militari ta’ l-Unjoni Ewropea ta’ mmaniġġar ta’ kriżijiet fil-Bosnja u Ħerzegovina (Operazzjoni Althea)IL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,Wara li kkunsidra r-rakkomandazzjoni mill-Presidenza,Billi:(1) Fit- 12 ta' Lulju 2004, il-Kunsill adotta l-Azzjoni Konġunta 2004/570/PESK dwar l-operazzjoni militari ta' l-Unjoni Ewropea fil-Bosnja u Ħerzegovina [1].(2) L-Artikolu 11(3) ta' dik l-Azzjoni Konġunta jistipula li arranġamenti dettaljati dwar il-parteċipazzjoni ta' Stati terzi għandhom ikunu s-suġġett ta' ftehim f' konformità ma' l-Artikolu 24 tat-Trattat dwar l-Unjoni Ewropea.(3) Wara l-awtorizzazzjoni mill-Kunsill fit- 13 ta' Settembru 2004, il-Presidenza, mgħejuna mis-Segretarju Ġenerali/Rappreżentant Għoli, innegozjat Ftehim bejn l-Unjoni Ewropea u r-Repubblika ta' l-Arġentina dwar il-parteċipazzjoni tar-Repubblika ta' l-Arġentina fl-operazzjoni militari ta' l-Unjoni Ewropea ta' immaniġġjar ta' kriżijiet fil-Bosnja u Ħerzegovina (Operazzjoni ALTHEA).(4) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim bejn l-Unjoni Ewropea u r-Repubblika ta' l-Arġentina dwar il-parteċipazzjoni tar-Repubblika ta' l-Arġentina fl-operazzjoni militari ta' l-Unjoni Ewropea ta' mmaniġġar ta' kriżijiet fil-Bosnja u Ħerzegovina (Operazzjoni ALTHEA) hu b'dan approvat f'isem l-Unjoni Ewropea.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill hu b'dan awtorizzat jinnomina l-persuna bis-setgħa li tiffirma l-Ftehim sabiex torbot lill-Unjoni Ewropea.Artikolu 3Din id-Deċiżjoni għandu jkollha effett fil-jum ta’ l-adozzjoni tagħha.Artikolu 4Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.Magħmula fi Brussel, 14 ta' Marzu 2005.Għall-KunsillIl-PresidentF. Boden[1] ĠU L 252, 28.7.2004, p. 10.--------------------------------------------------


title: Deċiżjoni tal-Kunsill (UE) 2015/334 tat- 2 ta' Marzu 2015 li temenda l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta' għajnuna mill-Unjoni Ewropea taħt il-Qafas Finanzjarju Pluriennali għall-perijodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u Territorji extra -Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea

text:
               3.3.2015

               MT

               Il-Ġurnal Uffiċjali tal-Unjoni Ewropea

               L 58/75

         DEĊIŻJONI TAL-KUNSILL (UE) 2015/334
   tat-2 ta' Marzu 2015
   li temenda l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta' għajnuna mill-Unjoni Ewropea taħt il-Qafas Finanzjarju Pluriennali għall-perijodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u Territorji extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta' Sħubija bejn il-membri tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat fil-Cotonou fit-23 ta' Ġunju 2000,
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta' għajnuna mill-Unjoni Ewropea taħt il-Qafas Finanzjarju Pluriennali għall-perijodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u Territorji extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea (minn hawn 'il quddiem imsejjaħ “Ftehim Intern”) (1), u b'mod partikolari l-Artikolu 1(7) u l-Artikolu 8(4) tiegħu,
   Wara li kkunsidra l-Att tal-adeżjoni tal-Kroazja, u b'mod partikolari d-Dikjarazzjoni Konġunta C dwar il-Fond Ewropew għall-Iżvilupp,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont id-Dikjarazzjoni Konġunta C mehmuża mal-Att tal-adeżjoni tal-Kroazja, il-Kroazja se tissieħeb mal-Fond Ewropew għall-Iżvilupp hekk kif jidħol fis-seħħ il-Qafas Finanzjarju Pluriennali ta' Kooperazzjoni l-ġdid konsegwentement għall-adeżjoni mal-Unjoni u se tikkontribwixxi għalih mill-1 ta' Jannar tat-tieni sena kalendarja wara d-data tal-adeżjoni tagħha.

               (2)

               Ir-Repubblika tal-Kroazja ssieħbet mal-Unjoni Ewropea fl-1 ta' Lulju 2013.

               (3)

               Taħt l-Artikolu 1(7) tal-Ftehim Intern, l-allokazzjoni tal-kontribuzzjonijiet imsemmijin fl-Artikolu 1(2)(a), li attwalment huma biss ammonti stmati għall-Kroazja, għandha tiġi emendata b'deċiżjoni tal-Kunsill jekk Stat ġdid jissieħeb mal-Unjoni.

               (4)

               Taħt l-Artikolu 8(4) tal-Ftehim Intern, l-ippeżar stabbilit fl-Artikolu 8(2) tiegħu, li attwalment huma biss l-ammonti stmati għall-Kroazja, u l-maġġoranza kwalifikata msemmija fl-Artikolu 8(3) tal-Ftehim Intern, għandhom jiġu emendati b'deċiżjoni tal-Kunsill jekk Stat ġdid jissieħeb mal-Unjoni.

               (5)

               Il-kontribuzzjonijiet u l-ippeżar għandhom jiġu kkonfermati,

         ADOTTA DIN ID-DEĊIŻJONI:
   Artikolu 1
   Il-koeffiċjent tal-kontribuzzjoni u l-kontribuzzjoni tal-Kroazja għall-ħdax-il Fond Ewropew għall-Iżvilupp kif stabbiliti fl-Artikolu 1(2)(a) tal-Ftehim Intern kif ukoll l-ippeżar tagħhom fil-Kumitat tal-Fond Ewropew għall-Iżvilupp kif stabbilit fl-Artikolu 8(2) tal-Ftehim Intern huma b'dan ikkonfermati.
   Artikolu 2
   Il-Ftehim Intern huwa emendat kif ġej:

               1.

               Fit-tabella fl-Artikolu 1(2)(a), fil-linja li tikkonċerna lill-Kroazja, jitħassru l-parenteżi tondi u l-asterisk wara l-kelma “Kroazja”, kif ukoll in-nota “(*) Ammont stmat” f'qiegħ it-tabella.

               2.

               Fit-tabella fl-Artikolu 8(2) jitħassru dawn li ġejjin:

                           (a)

                           il-parenteżi tondi u l-asterisk wara l-kelma “Kroazja” u l-parenteżi kwadri fit-tieni kolonna tal-istess linja;

                           (b)

                           in-nota “(*) Vot stmat” f'qiegħ il-paġna;

                           (c)

                           il-linja “Total EU 27”, “998”;

                           (d)

                           il-parenteżi tondi u l-asterisk kif ukoll il-parenteżi kwadri fil-linja “Total EU 28 (*)”“[1 000]”.

               3.

               L-Artikolu 8(3) huwa sostitwit b'dan li ġej:
               “3.   Il-Kumitat tal-FEŻ għandu jaġixxi b'maġġoranza kwalifikata ta' 721 vot minn 1 000, li jesprimu vot favur mingħand mill-inqas 15-il Stat Membru. Il-minoranza li timblokka għandha jkollha 280 vot.”.
         Artikolu 3
   Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

      Magħmul fi Brussell, it-2 ta' Marzu 2015.

            Għall-Kunsill

            Il-President

         D. REIZNIECE-OZOLA

      (1)  ĠU L 210, 6.8.2013, p. 1.


title: 2008/50/KE: Deċiżjoni tal-Kummissjoni tat- 13 ta’ Diċembru 2007 li tistipula regoli ddettaljati għall-applikazzjoni tar-Regolament (KE) Nru 1367/2006 tal-Parlament Ewropew u tal-Kunsill dwar il-Konvenzjoni ta’ Aarhus fir-rigward ta’ talbiet għal reviżjoni interna ta’ l-atti amministrattivi

text:
               16.1.2008

               MT

               Il-Ġurnal Uffiċjali ta’ l-Unjoni Ewropea

               L 13/24

         DEĊIŻJONI TAL-KUMMISSJONI
   tat-13 ta’ Diċembru 2007
   li tistipula regoli ddettaljati għall-applikazzjoni tar-Regolament (KE) Nru 1367/2006 tal-Parlament Ewropew u tal-Kunsill dwar il-Konvenzjoni ta’ Aarhus fir-rigward ta’ talbiet għal reviżjoni interna ta’ l-atti amministrattivi
   (2008/50/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (1), u b’mod partikolari l-Artikolu 11(2) tiegħu,
   Billi:

               (1)

               Ir-Regolament (KE) Nru 1367/2006 jistabbilixxi dispożizzjonijiet għall-applikazzjoni tal-Konvenzjoni ta’ Aarhus għall-istituzzjonijiet u l-korpi tal-Komunità.

               (2)

               It-Titolu IV ta’ dan ir-Regolament jistipula dispożizzjonijiet għar-reviżjoni interna ta’ l-atti amministrattivi u ommissjonijiet, li l-applikazzjoni tagħhom teħtieġ l-applikazzjoni ta’ regoli ddettaljati dwar il-kontenut tat-talbiet u l-mod li bihom jiġu ppreżentati.

               (3)

               L-Artikolu 11(1) tar-Regolament (KE) Nru 1367/2006 jistipula l-kriterji għad-dritt fil-livell Komunitarju lil organizzazzjonijiet mhux governattivi li jressqu talba biex issir reviżjoni interna skond l-Artikolu 10 tiegħu, li l-applikazzjoni trasparenti u konsistenti tagħha jeħtieġu regoli ddettaljati dwar l-evidenza li għandha tiġi ppreżentata mat-talbiet, il-kalkolu tal-limitu ta’ żmien li fih tingħata risposta għat-talbiet u l-kooperazzjoni bejn l-istituzzjonijiet u l-korpi tal-Komunità.

               (4)

               Sabiex tiżgura l-applikazzjoni konsistenti ta’ l-Artikolu 11 tar-Regolament (KE) Nru 1367/2006, din id-Deċiżjoni għandha tibda tapplika mit-28 ta’ Ġunju 2007,

         IDDEĊIEDIET KIF ĠEJ:
   KAPITOLU I
   Artikolu 1
   Kontenut tat-talba għal reviżjoni interna
   Kwalunkwe organizzazzjoni mhux governattiva li tissottometti talba għal reviżjoni interna ta’ att amministrattiv jew ommissjoni msemmija fl-Artikolu 10 tar-Regolament (KE) Nru 1367/2006 għandha:

               (1)

               tispeċifika l-att amministrattiv jew l-ommissjoni amministrattiva allegata li għaliha qiegħda ssir talba għar-reviżjoni u d-dispożizzjonijiet tal-leġiżlazzjoni ambjentali li ma ġewx konformati minnu/ha;

               (2)

               tindika għal-liema raġunijiet saret it-talba;

               (3)

               tipprovdi l-informazzjoni u d-dokumentazzjoni rilevanti li jiġġustifikaw dawn ir-raġunijiet;

               (4)

               tispeċifika l-isem u d-dettalji meħtieġa biex tikkuntattja lill-persuna li tkun ingħatat is-setgħa li tirrappreżenta lill-organizzazzjoni mhux governattiva quddiem partijiet terzi biex tressaq it-talba għal reviżjoni interna tal-każ konċernat;

               (5)

               tippreżenta evidenza tad-dritt tagħha li tressaq it-talba skond l-Artikolu 3.

         Artikolu 2
   Sottomissjoni ta’ talbiet
   It-talbiet għal reviżjoni interna ta’ atti amministrattivi jew li għandhom x’jaqsmu ma’ ommissjonijiet amministrattivi għandhom jinbagħtu bil-posta, faks jew posta elettronika lill-persuna/persuni jew dipartiment(i) maħtura mill-istituzzjoni jew korp Komunitarju/a konċernat/a.
   Id-dettalji ta’ kuntatt ta’ dik/dawk il-persuna/persuni jew dipartiment(i) għandhom jiġu ppubblikati b’kull mezz possibbli.
   KAPITOLU II
   Artikolu 3
   Kriterji għad-dritt lill-organizzazzjonijiet mhux governattivi li jressqu talba għal reviżjoni interna
   1.   Kwalunkwe organizzazzjoni mhux governattiva li tissottometti talba għal reviżjoni interna ta’ atti amministrattivi jew ommissjonijiet kif imsemmi fl-Artikolu 10 tar-Regolament (KE) Nru 1367/2006 għandha tippreżenta evidenza li hija tissodisfa l-kriterji stipulati fl-Artikolu 11(1) ta’ dan ir-Regolament, fil-forma tad-dokumenti elenkati fl-Anness ta’ din id-Deċiżjoni.
   Meta ebda wieħed minn dawn id-dokumenti ma jkun jista’ jiġi ppreżentat għal raġunijiet li ma jistgħux jiġu attribwiti għall-organizzazzjoni mhux governattiva, dik l-organizzazzjoni tista’ tippreżenta evidenza fil-forma ta’ dokumentazzjoni ekwivalenti oħra.
   2.   Meta mid-dokumenti msemmija fil-punti 1, 2 u 3 ta’ l-Anness ma jkunx jidher b’mod ċar li r-raġuni li għaliha tkun tressqet it-talba għal reviżjoni interna hija koperta mill-għanijiet u l-attivitajiet ta’ l-organizzazzjoni mhux governattiva, dik l-organizzazzjoni għandha tippreżenta kwalunkwe dokumentazzjoni oħra li tkun ta’ evidenza li dan il-kriterju qiegħed jintlaħaq.
   3.   Meta mid-dokumenti msemmija fil-punti 1, 2 u 3 ta’ l-Anness ma jkunx jidher b’mod ċar li l-organizzazzjoni mhux governattiva hija indipendenti u ma tagħmilx qliegħ, dik l-organizzazzjoni għandha tippreżenta dikjarazzjoni f’dan is-sens, iffirmata minn persuna li jkollha s-setgħa li tagħmel dan fi ħdan l-organizzazzjoni mhux governattiva.
   Artikolu 4
   Valutazzjoni tad-dritt lill-organizzazzjonijiet mhux governattivi li jressqu talba għal reviżjoni interna
   1.   L-istituzzjoni jew korp tal-Komunità konċernat/a għandu/ha tafferma li l-organizzazzjoni mhux governattiva tissodisfa l-kriterji stipulati fl-Artikolu 11(1) tar-Regolament (KE) Nru 1367/2006 billi tivvaluta l-informazzjoni mogħtija skond l-Artikoli 1 u 3 ta’ din id-Deċiżjoni.
   2.   Meta, abbażi ta’ dik l-informazzjoni, l-istituzzjoni jew korp tal-Komunità konċernat/a ma jkunx/tkunx jista’/tista’ j/tivvaluta jekk l-organizzazzjoni mhux governattiva tissodisfax il-kriterji stipulati fl-Artikolu 11(1) tar-Regolament (KE) Nru 1367/2006, l-organizzazzjoni għandha tintalab tippreżenta aktar dokumenti u informazzjoni fi żmien raġonevoli li jiġi speċifikat mill-istituzzjoni jew korp tal-Komunità. Matul dan il-perjodu, il-limiti ta’ żmien stipulati fl-Artikolu 10 tar-Regolament għandhom jiġu sospiżi.
   3.   Meta jkun rilevanti, l-istituzzjoni jew korp tal-Komunità konċernat/a jista’/tista’ jikkonsulta/tikkonsulta l-awtoritajiet nazzjonali tal-pajjiż li fih tkun reġistrata jew li toriġina minnu l-organizzazzjoni mhux governattiva, biex jivverifikaw u jivvalutaw l-informazzjoni mogħtija minn dik l-organizzazzjoni.
   Artikolu 5
   Kooperazzjoni amministrattiva
   L-istituzzjonijiet u korpi tal-Komunità għandhom jikkooperaw bejniethom biex jiżguraw l-applikazzjoni trasparenti u konsistenti ta’ din id-Deċiżjoni.
   Huma għandhom jagħmlu skambju ta’ informazzjoni dwar liema organizzazzjonijiet mhux governattivi huma rikonoxxuti bi dritt li jressqu talba għal reviżjoni interna.
   Artikolu 6
   Data ta’ l-applikazzjoni
   Din id-Deċiżjoni għandha tidħol fis-seħħ mit-28 ta’ Ġunju 2007.

      Magħmul fi Brussell, 13 ta’ Diċembru 2007.

            Għall-Kummissjoni

         Stavros DIMAS

            Membru tal-Kummissjoni

      (1)  ĠU L 264, 25.9.2006, p. 13.

      ANNESS
      Lista ta’ dokumenti li għandhom jiġu ppreżentati skond l-Artikolu 3(1)

                  1.

                  Statut jew liġijiet lokali ta’ l-organizzazzjoni mhux governattiva, jew kwalunkwe dokument ieħor li jwettaq l-istess rwol skond il-prattika nazzjonali, fir-rigward ta’ dawk il-pajjiżi fejn il-leġiżlazzjoni nazzjonali ma teħtieġx jew tipprevedi li l-organizzazzjonijiet li mhumiex nazzjonali jadottaw statut jew liġijiet lokali (by-laws).

                  2.

                  Rapport annwali dwar l-attivitajiet ta’ l-organizzazzjoni mhux governattiva għall-aħħar sentejn.

                  3.

                  Fir-rigward ta’ l-organizzazzjonijiet mhux governattivi stabbiliti f’pajjiżi fejn it-twettiq ta’ dawn il-proċeduri huwa prerekwiżit biex l-organizzazzjoni mhux governattiva tingħata personalità legali, kopja tar-reġistrazzjoni legali ma’ l-awtoritajiet nazzjonali (reġistru pubbliku, pubblikazzjoni uffiċjali, jew kwalunkwe dokument rilevanti ieħor).

                  4.

                  Meta tkun rilevanti, dokumentazzjoni li turi li fil-passat, l-organizzazzjoni mhux governattiva kienet ġiet rikonoxxuta bid-dritt li tressaq talbiet għal reviżjoni interna, minn istituzzjoni jew korp tal-Komunità.


title: Deċiżjoni ta' l-Awtorità ta' Sorveljanza ta' l-EFTA Nru 264/02/COL tat- 18 ta' Diċembru 2002 li temenda għas-sebgħa u tletin darba r-regoli proċedurali u sostantivi fil-qasam ta' l-għajnuna mill-istat bl-introduzzjoni ta' kapitolu ġdid 22: Għajnuna ta' Salvataġġ u Ristrutturar u Għajnuna ta' l-għeluq għas-settur ta' l-azzar

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               765

         DEĊIŻJONI TA' L-AWTORITÀ TA' SORVELJANZA TA' L-EFTA
   Nru 264/02/COL
   tat-18 ta' Diċembru 2002
   li temenda għas-sebgħa u tletin darba r-regoli proċedurali u sostantivi fil-qasam ta' l-għajnuna mill-istat bl-introduzzjoni ta' kapitolu ġdid 22: Għajnuna ta' Salvataġġ u Ristrutturar u Għajnuna ta' l-għeluq għas-settur ta' l-azzar
   L-AWTORITÀ TA' SORVELJANZA TA' L-EFTA,
   WARA LI KKUNSIDRAT il-Ftehim dwar iż-Żona Ekonomika Ewropea (1), partikolarment l-Artikoli 61 sa 63 ta' dan,
   WARA LI KKUNSIDRAT il-Ftehim bejn l-Istati ta' l-EFTA dwar il-ħolqien ta' Awtorità tas-Sorveljanza u Qorti tal-Ġustizzja (2), u partikolarment l-Artikolu 24 u Artikolu 1 ta' Protokol 3 ta' dan,
   BILLI taħt l-Artikolu 24 tal-ftehim dwar is-Sorveljanza u l-Qorti, l-Awtorità tas-Sorveljanza ta' l-EFTA se tagħti effett lid-dispożizzjonijiet tal-Ftehim taż-ŻEE li jirrigwarda l-għajnuna Statali
   BILLI skond l-Artikolu 5 (2) (b) tal-Ftehim dwar is-Sorveljanza u l-Qorti, l-Awtorità tas-Sorveljanza ta' l-EFTA għandha toħroġ avviżi jew linji ta' gwida dwar kwistjonijiet trattati fil-Ftehim taż-ŻEE, jekk dak il-Ftehim jew il-Ftehim dwar is-Sorveljanza u l-Qorti jipprovdi hekk espressivament jew jekk l-Awtorità tas-Sorveljanza ta' l-EFTA tqis li hu meħtieġ,
   Waqt li tfakkar ir-Regoli Proċedurali u Sostantivi fil-Qasam ta' l-Għajnuna Statali (3) adottati fid-19 ta' Jannar 1994 mill-Awtorità tas-Sorveljanza ta' l-EFTA (4),
   BILLI, nhar is-7 ta' Marzu 2002, il-Kummissjoni Ewropea adottat komunikat ġdid (5) li jistabbilixxi l-prinċipji li fuqhom teżamina l-għajnuna għas-salvataġġ u r-ristrutturar u l-għajnuna ta' l-għeluq għas-settur ta' l-azzar,
   BILLI dan il-Komunikat hu rilevanti wkoll għaż-Żona Ekonomika Ewropea,
   BILLI fiż-ŻEE għandha tkun żgurata applikazzjoni uniformi tar-regoli dwar għajnuna fiż-Żona Ekonomika Ewropea kollha,
   BILLI, skond punt II taħt it-titlu “ĠENERALI” fi tmiem l-Anness XV tal-Ftehim taż-ŻEE, l-Awtorità tas-Sorveljanza ta' l-EFTA għandha tadotta, wara konsultazzjoni mal-Kummissjoni, atti li jikkorrispondu għal dawk adottati mill-Kummissjoni tal-KE, sabiex jinżammu kondizzjonijiet indaqs ta' kompetizzjoni,
   WARA li kkonsultat il-Kummissjoni Ewropea,
   WAQT LI TFAKKAR li l-Awtorità tas-Sorveljanza ta' l-EFTA kkonsultat l-Istati ta' l-EFTA f'laqgħa multilaterali dwar is-suġġett nhar id-19 t'Ottobru 2001.
   ADOTTAT DIN ID-DEĊIŻJONI:

               1.

               Il-Linji ta' Gwida għall-Għajnuna mill-Istat għandhom ikunu emendati permezz ta' l-introduzzjoni ta' Kapitolu ġdid 22: Għajnuna ta' Salvataġġ u Ristrutturar u Għajnuna ta' l-Għeluq għas-Settur ta' l-Azzar, bit-test misjub f'Anness 1 ta' din id-Deċiżjoni.

               2.

               L-Istati ta' l-EFTA għandhom ikunu mgħarrfa permezz ta' ittra, li tkun tinkludi kopja tad-Deċiżjoni u ta' Anness 1. L-Istati ta' l-EFTA għandhom jintalbu juru l-qbil tagħhom mal-miżuri meħtieġa proposti kif jidher f'Anness 1 fi żmien 20 jum, (ara wkoll punt 22.4 ta' Anness I.)

               3.

               Il-Kummissjoni Ewropea għandha tkun mgħarrfa, skond punt (d) tas-27 Protokoll tal-Ftehim taż-ŻEE, permezz ta' kopja ta' din id-Deċiżjoni, inkluż Anness I.

               4.

               Id-Deċiżjoni, inkluż l-Anness 1, għandha tkun ippubblikata fis-Sezzjoni taż-ŻEE tas-Suppliment taż-ŻEE fil-Ġurnal Uffiċjali tal-Komunitajiet Ewropej wara li l-Istati ta' l-EFTA jkunu qablu mal-miżuri meħtieġa.

               5.

               Id-Deċiżjoni għandha tkun awtentika fl-ilsien Ingliż.

      Magħmul fi Brussell, nhar it-18 ta' Diċembru 2002.

            Għall-Awtorità tas-Sorveljanza ta' l-EFTA

         Einar M. BULL

            President

         Hannes HAFSTEIN

            Membru tal-Kulleġġ

      (1)  Minn hawn 'il quddiem imsejjaћ il-Ftehim taż-ŻEE.

      (2)  Minn hawn 'il quddiem imsejjaħ il-Ftehim taż-ŻEE.

      (3)  Minn issa 'l quddiem indikat bħala l-Linji Gwida għall-Għajnuna mill-Istat.

      (4)  Pubblikat inizjalment fil-ĠU L 231, 3.9.1994, Is-Suppliment taż-ŻEE Nru 32.

      (5)  ĠU C 70, 19.3.2002, p. 8.

      ANNESS

         “22.   GĦAJNUNA TA' SALVATAĠĠ U RISTRUTTURAR U GĦAJNUNA TA' L-GĦELUQ GĦAS-SETTUR TA' L-AZZAR
         22.1.   GĦAJNUNA TA' SALVATAĠĠ U RISTRUTTURAR GĦAL DITTI F'DIFFIKULTÀ
         Għajnuna ta' salvataġġ u ristrutturar għal ditti f'diffikultà fis-settur ta' l-azzar kif definita fl-Anness B tal-Qafas Multisettorali dwar l-għajnuna reġjonali għal proġetti kbar ta' investiment, mhix kompatibbli mas-suq komuni.
         22.2.   GĦAJNUNA TA' L-GHELUQ

                     (1)

                     Għajnuna sabiex jitħaffef l-iżvilupp ta' ċerti attivitajiet ekonomiċi tista' titqies bħala kompatibbli mas-suq komuni. L-għajnuna li ġejja għal ditti fl-industrija ta' l-azzar kif definita fl-Anness B tal-Qafas Multikulturali tista' titqies bħala kompatibbli mas-suq komuni:

                     (2)

                     għajnuna li tkopri ħlasijiet pagabbli minn ditti ta' l-azzar lil ħaddiema li ntemmilhom l-impjieg jew li aċċettaw irtirar kmieni sakemm:

                                 —

                                 il-ħlasijiet fil-fatt joħorġu b'konsegwenza ta' l-għeluq parzjali jew totali ta' impjanti ta' l-azzar li jkunu għadhom ma tqisux għall-approvazzjoni ta' l-għajnuna;

                                 —

                                 il-ħlasijiet ma jkunux jaqbżu lil dawk normalment mogħtija bir-regoli fis-seħħ fl-Istati ta' l-EFTA;
                                 u

                                 —

                                 li l-għajnuna ma taqbiżx il-50 % ta' dawk il-ħlasijiet.

                     (3)

                     għajnuna lil ditti ta' l-azzar li jwaqqfu l-produzzjoni ta' prodotti ta' l-azzar b'mod permanenti, sakemm:

                                 —

                                 id-ditti jkunu saru entitajiet qabel l-1 ta' Jannar 2002;

                                 —

                                 ikunu ipproduċew prodotti ta' l-azzar regolarment sad-data tan-notifika ta' l-għajnuna kkonċernata;

                                 —

                                 ma jkunux irriorganizzaw il-produzzjoni jew l-istruttura ta' l-impjant tagħhom sa mill-1 ta' Jannar 2002;

                                 —

                                 jagħlqu u jarmu l-istallazzjonijiet użati għall-manifattura ta' prodotti ta' l-azzar fi żmien sitt xhur mill-waqfien tal-produzzjoni jew l-approvazzjoni ta' l-għajnuna mill-Awtorità, liema waħda minn dawn hi l-aktar riċenti;

                                 —

                                 l-għeluq ta' l-impjanti tagħhom ma jkunx diġà tqies għall-approvazzjoni ta' l-għajnuna;
                                 u

                                 —

                                 l-ammont ta' għajnuna ma jaqbiżx il-valur deprezzat ta' l-impjanti li jkunu se jingħalqu, u mwarrba dik il-parti ta' kwalunkwe rivalutazzjoni sa mill-1 ta' Jannar 2002 li tkun taqbeż ir-rata nazzjonali ta' inflazzjoni.

                     (4)

                     għajnuna lil ditti ta' l-azzar li jissodisfaw il-kondizzjonijiet stabbiliti f'punt 22.2(3) imma li huma direttament jew indirettament kontrollati minn, jew li huma stess direttament jew indirettament jikkontrollaw, ditta li hi stess hi ditta ta' l-azzar jistgħu jitqiesu bħala kompatibbli mas-suq komuni sakemm:

                                 —

                                 id-ditta li tkun se tingħalaq tkun effettivament u legalment separata mill-istruttura korporali għal mill-inqas sitt xhur qabel il-ħlas ta' l-għajnuna;

                                 —

                                 il-kontijiet tad-ditta li tkun ser tingħalaq ikunu ġew ċertifikati independentement, minn awditur aċċettat mill-Awtorità, li jelenkaw l-assi u r-responsabbiltajiet ta' dik id-ditta b'mod veritier u preċiż.
                                 u

                                 —

                                 jkun hemm tnaqqis ġenwin u verifikabbli fil-kapaċità ta' produzzjoni b'mod li biż-żmien jinħareġ benefiċċju apprezzabbli għall-industrija kollha kemm hi f'termini ta' tnaqqis fil-kapaċità ta' produzzjoni ta' prodotti ta' l-azzar għal perjodu ta' ħames snin wara d-data ta' l-għeluq megħjun jew id-data ta' l-aħħar ħlas ta' għajnuna approvat taħt dan il-punt, jekk aktar tard. Stati ta' l-EFTA huma mistiedna sabiex jużaw il-formola ta' notifika mehmuża mal-Qafas Multisettorali (Anness E) bl-iskop li jinnotifikaw proposti għal għajnuna skond dan il-Qafas.

               22.3.   OBBLIGU TA' NOTIFIKA
         Il-pjanijiet kollha sabiex tingħata għajnuna għas-salvataġġ u r-ristrutturar ta' ditti f'diffikultà li jappartjenu għall-industrija ta' l-azzar u għajnuna ta' l-għeluq lill-istess settur ikunu notifikati individwalment.
         22.4.   MIŻURI XIERQA

                     (1)

                     L-Awtorità tipproponi bħala miżura xierqa skond l-Artikolu 1 (1) ta' Protokoll 3 għall-Ftehim dwar is-Sorveljanza u l-Qorti, li teskludi mill-ambitu ta' l-iskemi eżistenti għas-salvataġġ u r-ristrutturar ta' ditti f'diffikultajiet, kif definit mil-Linji ta' Gwida ta' l-Awtorità dwar għajnuna mill-Istat għas-salvataġġ u r-ristrutturar ta' ditti f'diffikultà (Kapitolu 16), għajnuna lil ditti li japprtjenu lis-settur ta' l-azzar, kif definiti mill-Anness B tal-Qafas Multisettorali, mill-1 ta' Jannar 2003 'l quddiem.

                     (2)

                     L-Istati ta' l-EFTA huma mistiedna sabiex jagħtu l-kunsens espliċitu tagħhom għall-miżuri xierqa proposti fi żmien 20 jum mid-data meta l-ittra tkun notifikata lilhom. Fin-nuqqas ta' tweġiba, l-Awtorità tassumi li l-Istat ta' l-EFTA in kwistjoni ma jaqbilx mal-miżuri proposti.

               22.5.   APPLIKAZZJONI TA' DAN IL-QAFAS
         Dan il-Qafas ikun applikabbli mill-1 ta' Jannar 2003 għal perjodu li jintemm nhar il-31 ta' Diċembru 2009.
         22.6.   GĦAJNUNA MHIX NOTIFIKATA MOGĦTIJA LILL-INDUSTRIJA TA' L-AZZAR
         L-Awtorità teżamina l-kompatibilità mas-suq komuni ta' għajnuna lill-industrija ta' l-azzar mogħtija mingħajr l-awtorizzazzjoni tagħha fuq il-bażi tal-kriterji fis-seħħ fiż-żmien meta tkun ingħatat l-għajnuna.”


title: 2007/548/KE: Deċiżjoni tal-Kunsill tal- 5 ta’ Ġunju 2007 dwar l-iffirmar u l-applikazzjoni proviżorja ta’ Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom min-naħa, u l-Ġorġja min-naħa l-oħra, biex tiqies l-adeżjoni tar-Repubblika tal-Bulgarija u r-Rumanija ma’ l-Unjoni Ewropea

text:
               3.8.2007

               MT

               Il-Ġurnal Uffiċjali ta’ l-Unjoni Ewropea

               L 202/30

         DEĊIŻJONI TAL-KUNSILL
   tal-5 ta’ Ġunju 2007
   dwar l-iffirmar u l-applikazzjoni proviżorja ta’ Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom min-naħa, u l-Ġorġja min-naħa l-oħra, biex tiqies l-adeżjoni tar-Repubblika tal-Bulgarija u r-Rumanija ma’ l-Unjoni Ewropea
   (2007/548/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 44(2), it-tielet sentenza ta’ l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra t-Trattat ta’ Adeżjoni tar-Repubblika tal-Bulgarija u r-Rumanija, u b’mod partikolari l-Artikolu 4(3) tiegħu,
   Wara li kkunsidra l-Att ta’ Adeżjoni tal-Bulgarija u tar-Rumanija, u b’mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Ft-23 ta’ Ottubru 2006, il-Kunsill awtorizza lill-Kummissjoni biex, f’isem il-Komunità u l-Istati Membri tagħha, tinnegozja mal-Ġorġja Protokoll għall-Ftehim ta’ Sħubija u Kooperazzjoni, sabiex titqies l-adeżjoni tar-Repubblika tal-Bulgarija u r-Rumanija ma’ l-Unjoni Ewropea.

               (2)

               Suġġett għall-konklużjoni possibbli tiegħu f’data aktar tard, il-Protokoll għandu jiġi ffirmat f’isem il-Komunità Ewropea u l-Istati Membri tagħha.

               (3)

               Il-Protokoll għandu jiġi applikat b’mod proviżorju mill-1 ta’ Jannar 2007, sakemm jintemmu l-proċeduri rilevanti għall-konklużjoni formali tiegħu,

         IDDEĊIEDA KIF ĠEJ:
   Artikolu 1
   Il-President tal-Kunsill b’dan tingħatalu l-awtorità li jaħtar persuna/i bis-setgħa li jiffirma(w), f’isem il-Komunità Ewropea u l-Istati Membri tagħha, il-Protokoll għall-Ftehim ta’ Sħubija u Kooperazzjoni bejn il-Komunità Ewropea u l-Istati Membri tagħha min-naħa, u l-Ġorġja min-naħa l-oħra, sabiex titqies l-adeżjoni tar-Repubblika tal-Bulgarija u tar-Rumanija ma’ l-Unjoni Ewropea, suġġett għall-konklużjoni possibbli tiegħu aktar ’il quddiem.
   It-test tal-Protokoll huwa mehmuż ma’ din id-Deċiżjoni (1).
   Artikolu 2
   Sakemm jidħol fis-seħħ, il-Protokoll għandu jiġi applikat fuq bażi proviżorja mill-1 ta’ Jannar 2007.

      Magħmula fil-Lussemburgu, 5 ta’ Ġunju 2007.

            Għall-Kunsill

            Il-President

         P. STEINBRÜCK

      (1)  Ara paġna 31 ta' dan il-Ġurnal uffiċjali.
    ---documentbreak---

               3.8.2007

               MT

               Il-Ġurnal Uffiċjali ta’ l-Unjoni Ewropea

               L 202/31

         PROTOKOLL
   għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa waħda, u l-Ġeorġja, min-naħa l-oħra, sabiex jittieħed kont ta’ l-adeżjoni tar-Repubblika tal-Bulgarija u tar-Rumanija fil-FSK
   IR-RENJU TAL-BELĠJU,
   IR-REPUBBLIKA TAL-BULGARIJA,
   IR-REPUBBLIKA ĊEKA,
   IR-RENJU TAD-DANIMARKA,
   R-REPUBBLIKA FEDERALI TAL-ĠERMANJA,
   IR-REPUBBLIKA TA’ L-ESTONJA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA FRANĊIŻA,
   L-IRLANDA,
   IR-REPUBBLIKA TALJANA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA’ L-UNGERIJA,
   IR-REPUBBLIKA TA’ MALTA,
   IR-RENJU TA’ L-OLANDA,
   IR-REPUBBLIKA TA’ L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-RUMANIJA,
   IR-REPUBBLIKA TA’ L-ISLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA’ L-ISVEZJA,
   IR-RENJU UNIT TAL-GRAN BRITTANJA U L-IRLANDA TA’ FUQ
   minn hawn ’il quddiem imsejħa “l-Istati Membri”, irrappreżentati mill-Kunsill ta’ l-Unjoni Ewropea, u
   MILL-KOMUNITÀ EWROPEA U MILL-KOMUNITÀ EWROPEA TA’ L-ENERĠIJA ATOMIMKA,
   minn hawn ’il quddiem imsejħa “il-Komunitajiet” irrappreżentati mill-Kunsill ta’ l-Unjoni Ewropea u mill-Kummissjoni Ewropea,
   min-naħa waħda, u l-
   ĠEORĠJA
   min-naħa l oħra,
   minn hawn ‘il quddiem imsejħa l-“Partijiet” għall-għanijiet ta’ dan il-Protokoll,
   WARA LI KKUNSIDRAW id-dispożizzjonijiet tat-Trattat bejn ir-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika ta’ l-Estonja, ir-Repubblika Ellenika, ir-Renju ta’ Spanja, ir-Repubblika Franċiza, l-Irlanda, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika ta’ l-Ungerija, ir-Repubblika ta’ Malta, ir-Renju ta’ l-Olanda, ir-Repubblika ta’ l-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju ta’ l-Iżvezja, ir-Renju Unit tal-Gran Brittanja u l-Irlanda ta’ Fuq (Stati Membri ta’ l-Unjoni Ewropea), u bejn ir-Repubblika tal-Bulgarija u r-Rumanija, dwar l-adeżjoni tar-Repubblika tal-Bulgarija u r-Rumanija ma’ l-Unjoni Ewropea, li ġie ffirmat fil-Lussemburgu fil-25 ta’ April 2005 u li ser jidħol fis-seħħ fl-1 ta’ Jannar 2007,
   FILWAQT LI JIKKUNSIDRAW is-sitwazzjoni l-ġdida fir-relazzjonijiet bejn Ġeorġja u l-Unjoni Ewropea maħluqa bl-adeżjoni fl-UE ta’ żewġ Stati Membri ġodda, li tiftaħ opportunitajiet ġodda u li ġġib magħha sfidi għall-kooperazzjoni bejn il-Georġja u l-Unjoni Ewropea,
   FILWAQT LI JQISU x-xewqa tal-Partijiet li jiżguraw il-ksib u t-twettiq ta’ l-għanijiet u l-prinċipji tal-FSK,
   FTIEHMU KIF ĠEJ:
   Artikolu 1
   Ir-Repubblika tal-Bulgarija u r-Rumanija għandhom ikunu Partijiet għall-Ftehim ta’ Sħubija u Kooperazzjoni li ġie ffirmat fi Brussell fit-28 ta’ Novembru 1994 u li daħal fis-seħħ fl-1 ta’ Lulju 1998, u li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u l-Ġeorġja, min-naħa l-oħra, iffirmat fil-Lussemburgu fit-22 ta’ April 1996 u li daħal fis-seħħ fl-1 ta’ Lulju 1999 (minn hawn’il-quddiem “il-Ftehim”), u għandhom jadottaw u jieħdu nota bl-istess mod, ta’ l-Istati Membri l-oħra, tat-testi tal-Ftehim, kif ukoll tad-Dikjarazzjonijiet Konġunti, Bdil ta’ ittri u Dikjarazzjonijiet mill-Ġeorġja annessi ma’ l-Att Finali ffirmat fl-istess data u l-Protokoll ta’ Ftehim tat-30 ta’ April 2004, li daħal fis-seħħ fl-1 ta’ Marzu 2005.
   Artikolu 2
   Dan il-Protokoll għandu jifforma parti integrali mill-Ftehim.
   Artikolu 3
   1.   Dan il-Protokoll għandu jkun approvat mill-Komunitajiet, mill-Kunsill ta’ l-Unjoni Ewropea f’isem l-Istati Membri, u mill-Ġeorġja skond il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettiq tal-proċeduri msemmija fil-paragrafu preċedenti. L-istrumenti ta’ approvazzjoni għandhom jiġu ddepożitati fis-Segretarjat Ġenerali tal-Kunsill ta’ l-Unjoni Ewropea.
   Artikolu 4
   1.   Dan il-Protokoll jidħol fis-seħħ fl-ewwel jum ta’ l-ewwel xahar wara d-data tad-depożitu ta’ l-aħħar strument ta’ approvazzjoni.
   2.   Sakemm tasal id-data li jidħol fis-seħħ, dan il-Protokoll għandu japplika temporanjament b’effet mill-1 ta’ Jannar 2007.
   Artikolu 5
   1.   It-testi tal-Ftehim, l-Att finali u d-dokumenti kollha annessi miegħu, u l-Protokoll għall-Ftehim tat-30 ta’ April 2004, huma mfassla bil-lingwa Bulgara u dik Rumena.
   2.   Dawn jinsabu annessi ma’ dan il-Protokoll u huma awtentiċi daqs it-testi fil-lingwi l-oħra li fihom huma mfassla l-Ftehim, l-Att Finali u d-dokumenti annessi miegħu, u l-Protokoll mal-Ftehim tat-30 ta’ April 2004.
   Artikolu 6
   Dan il-Ftehim huwa miktub b’żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Ġeorġjana, b’kull wieħed minn dawn it-testi ugwalment awtentiku.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Грузия
         Por Georgia
         Za Gruzii
         for Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā
         Gruzijos vardu
         Grúzia részéről
         Għall-Ġeorġa
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         På Georgiens vägnar


title: 2011/248/UE: Deċiżjoni tal-Kunsill tat- 12 ta’ April 2011 dwar l-iffirmar, f’isem l-Unjoni, tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim ta’ Assoċjazzjoni Interim Ewro-Mediterranju dwar kummerċ u kooperazzjoni bejn il-Komunità Ewropea, min-naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra

text:
               20.4.2011

               MT

               Il-Ġurnal Uffiċjali tal-Unjoni Ewropea

               L 104/2

         DEĊIŻJONI TAL-KUNSILL
   tat-12 ta’ April 2011
   dwar l-iffirmar, f’isem l-Unjoni, tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim ta’ Assoċjazzjoni Interim Ewro-Mediterranju dwar kummerċ u kooperazzjoni bejn il-Komunità Ewropea, min-naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra
   (2011/248/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-14 ta’ Novembru 2005, il-Kunsill awtorizza lill-Kummissjoni biex tmexxi negozjati sabiex tinkiseb aktar liberalizzazzjoni fil-kummerċ ta’ prodotti agrikoli, prodotti agrikoli pproċessati u ħut u prodotti tas-sajd ma’ ċerti pajjiżi tal-Mediterran. In-negozjati ġew konklużi b’suċċess billi ġie inizjalat il-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim ta’ Assoċjazzjoni Interim Ewro-Mediterranju dwar kummerċ u kooperazzjoni bejn il-Komunità Ewropea, min-naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (minn hawn ’il quddiem imsejjaħ “il-Ftehim”).

               (2)

               Il-Ftehim għandu jiġi ffirmat f’isem l-Unjoni, soġġett għall-konklużjoni tiegħu f’data aktar tard.

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim ta’ Assoċjazzjoni Interim Ewro-Mediterranju dwar kummerċ u kooperazzjoni bejn il-Komunità Ewropea, min-naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (minn hawn ’il quddiem imsejjaħ “il-Ftehim”) huwa b’dan approvat f’isem l-Unjoni, soġġett għall-konklużjoni tal-imsemmi Ftehim (1). It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, it-12 ta’ April 2011.

            Għall-Kunsill

            Il-President

         C. ASHTON

      (1)  It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.


title: 2011/584/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/173

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009
   (2011/584/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (3) li jistabbilixxi l-Aġenzija Ewropea għall-Mediċini, u b’mod partikolari l-Artikolu 68 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0153/2011),

               1.

               Jipposponi d-deċiżjoni tiegħu dwar l-għoti tal-kwittanza lid-Direttur Eżekuttiv tal-Aġenzija Ewropea għall-Mediċini għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’ Il-Ġurnal Uffiċjali tal-Unjoni Ewropea (Serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 28.

      (2)  ĠU L 248, 16.9.2002, p. 1.

      (3)  ĠU L 136, 30.4.2004, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/174

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea tal-Mediċini (EMEA) għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (3) li jistabbilixxi l-Aġenzija Ewropea għall-Mediċini, u b'mod partikolari l-Artikolu 68 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra r-Rapport Annwali tal-Awditjar Intern tas-Servizz tal-Awditjar Intern dwar l-Aġenzija Ewropea għall-Mediċini għall-2009;
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0153/2011),

               A.

               billi fir-rapport tagħha dwar il-kontijiet annwali tal-Aġenzija Ewropea tal-Mediċini għas-sena finanzjarja 2009, il-Qorti tal-Awdituri esprimiet riżervi fl-opinjoni tagħha dwar il-legalità u r-regolarità tat-tranżazzjonijiet ta’ bażi,

               B.

               billi fil-5 ta’ Mejju 2010, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:

                           —

                           wera t-tħassib tiegħu dwar dak li sabet il-Qorti tal-Awdituri rigward l-ammonti tal-approprjazzjonijiet baġitarji trasferiti u mħassra li laħqu rispettivament EUR 36 000 000 (19,7 % tal-baġit) u EUR 9 700 000 (5,3 % tal-baġit),

                           —

                           jistieden lill-Aġenzija biex ittejjeb il-kwalità tal-proċeduri tal-akkwisti tagħha sabiex ittemm in-nuqqasijiet identifikati mill-Qorti tal-Awdituri (bħal pereżempju, f'dak li jirrigwarda l-applikazzjoni ta’ metodi ta’ evalwazzjoni għall-kriterji ta’ prezz u rigward il-ġustifikazzjonijiet indispensabbli għall-għażla tal-proċeduri),

               C.

               billi l-baġit tal-Aġenzija għall-2009 kien ta’ EUR 194 000 000, li jfisser żieda ta’ 6,28 % fuq is-sena finanzjarja 2008,

               D.

               billi l-baġit tal-Aġenzija hu ffinanzjat kemm mill-baġit tal-Unjoni, li jirrappreżenta 18,52 % mid-dħul totali tal-2009, u aktar u aktar, minn imposti mħallsa minn kumpaniji farmaċewtiċi, u billi konsegwentement, il-kontribut ġenerali tal-Unjoni naqas b'9,2 % bejn l-2008 u l-2009,

      Kunsiderazzjonijiet ġenerali

               1.

               Jinsab serjament imħasseb dwar it-tweġibiet tal-Aġenzija għall-kwistjonijiet sinifikanti li tqajmu mill-Qorti tal-Awdituri u s-Servizz tal-Awditjar Intern (IAS), bħal pereżempju:

                           i.

                           il-ġestjoni tal-proċeduri tal-akkwist;

                           ii.

                           in-nuqqas ta’ rispett għal proċeduri implimentattivi rigward l-identifikazzjoni u l-ġestjoni tal-kunflitti ta’ interess għall-persunal u l-esperti tagħha;

                           iii.

                           il-kriterji użati għar-reklutaġġ tal-persunal;

               2.

               Iqis b'mod partikolari li l-aspetti msemmija hawn fuq jistgħu jwasslu għall-possibilità ta':

                           i.

                           żbalji persistenti fil-ġestjoni tal-proċeduri tal-akkwist, bħal dawk li nstabu fl-2009 li jikkorrispondu għal ammont sinifikanti tal-baġit totali tal-Aġenzija, li jistgħu jikkompromettu l-legalità u r-regolarità tat-tranżazzjonijiet ta’ bażi għall-kontijiet tal-Aġenzija;

                           ii.

                           riskji potenzjali għall-indipendenza tal-esperti/persunal involuti fl-evalwazzjoni tal-prodotti mediċinali;

                           iii.

                           inuqqasijiet potenzjali fir-reklutaġġ tal-persunal/esperti li jistgħu jwasslu mhux biss għall-iskwalifika ta’ kandidati kompetenti u/jew ir-reklutaġġ ta’ kandidati inqas kwalifikati, iżda wkoll għal effetti negattivi fuq il-kwalità tal-ħidma ta’ valutazzjoni xjentifika tal-Aġenzija;

      Ġestjoni baġitarja u finanzjarja

      Proċeduri ta’ akkwist

               3.

               Jinsab imħasseb dwar dak li sabet il-Qorti tal-Awdituri rigward żbalji fil-proċeduri tal-akkwist li jikkorrispondu għal ammont sinifikanti tal-baġit totali tal-Aġenzija għas-sena finanzjarja tal-2009; jenfasizza li fl-2008, il-Qorti tal-Awdituri kienet diġà identifikat nuqqasijiet f'din il-kwistjoni u b'mod partikolari fl-applikazzjoni ta’ metodi ta’ evalwazzjoni għall-kriterji ta’ prezz u fil-ġustifikazzjoni għall-għażla ta’ proċeduri;

               4.

               Jirrikonoxxi b'mod partikolari li f'għadd ta’ proċeduri għall-akkwist ta’ kuntratti qafas kbar tal-IT bil-valur stmat ta’ EUR 30 000 000, l-Aġenzija għamlet ħafna żbalji fl-2009 meta nfetħu l-proċeduri bħal:

                           i.

                           żbalji aritmetiċi fl-evalwazzjoni tal-kriterji għall-għoti;

                           ii.

                           dokumentazzjoni mhux xierqa tal-evalwazzjoni minn membru tal-kumitat tal-evalwazzjoni;

                           iii.

                           nuqqas ta’ evidenza li l-metodu ta’ evalwazzjoni tal-kriterji tal-għażla kien ġie applikat b'mod konsistenti u li għalhekk kien jagħti lok għal interpretazzjonijiet differenti;

                           iv.

                           nuqqas ta’ kontrolli biex jitnaqqas ir-riskju ta’ żbalji fil-ftuħ ta’ proċedura negozjata li, b'riżultat, ma tawx garanzija li kien inkiseb l-akbar valur għall-flus minfuqa bħala riżultat ta’ żbalji fl-implimentazzjoni tal-kriterji tal-għotjiet;

               5.

               Jirrikonoxxi wkoll li f'żewġ akkwisti nnegozjati oħrajn ta’ EUR 5 300 000 u EUR 4 000 000 ma’ fornitur wieħed, saru għal darba oħra ħafna żbalji meta nfetħet il-proċedura, bħal pereżempju:

                           i.

                           il-fatt li ma nħarget ebda sejħa formali għall-offerti;

                           ii.

                           il-fatt li ma ġiet ippreparata minn qabel l-ebda speċifikazzjoni teknika ddettaljata;

                           iii.

                           speċifikazzjonijiet tekniċi li ma ddefinixxewx b'mod ċar il-prodotti kollha li jridu jinxtraw qabel ma nbeda n-negozjar;

                           iv.

                           ma nħatar l-ebda kumitat ta’ evalwazzjoni;

                           v.

                           ma ġie ppreparat l-ebda rapport ta’ evalwazzjoni;

               6.

               Jieħu nota, għalhekk, tal-fatt li l-Aġenzija naqset milli tikkonforma mad-diversi rekwiżiti tar-regolamenti relevanti dwar l-akkwist pubbliku;

               7.

               Mhuwiex lest li jaċċetta li l-Aġenzija ma kinitx kapaċi twaqqaf sistema ta’ kontroll biex jiġu evitati jew identifikati fil-ħin l-iżbalji persistenti ta’ hawn fuq li jheddu l-legalità u r-regolarità tat-tranżazzjoni ta’ bażi għall-kontijiet tal-Aġenzija; għal din ir-raġuni, iħeġġeġ lill-Aġenzija biex ittejjeb il-kwalità tal-proċeduri tal-akkwist tagħha sabiex ittemm in-nuqqasijiet identifikati mill-Qorti tal-Awdituri;

               8.

               Jitlob lill-Aġenzija tistabbilixxi pjan ta’ akkwist pubbliku multiannwali li jiżgura kontrolli tekniċi u proċedurali iktar b'saħħithom u tirrapporta lill-awtorità tal-kwittanza dwar din il-kwistjoni sat-30 ta’ Ġunju 2011;

               9.

               Jitlob lill-Aġenzija tiżgura li r-riżultati tal-proċeduri tal-akkwist pubbliku jiġu verifikati qabel ma jingħataw il-kuntratti; jistenna li dejjem jiġu ppreparati speċifikazzjonijiet tekniċi dettaljati, fid-dawl ta’ dak li sabet il-Qorti tal-Awdituri;

      Approprjazzjonijiet ittrasferiti

               10.

               Jinsab imħasseb li l-Qorti tal-Awdituri rrappurtat trasferiment ta’ EUR 19 500 000 (38 % tal-impenji tal-Aġenzija) u li madwar EUR 14 800 000 ta’ dan it-trasferiment kien għal attivitajiet li s'issa kienu għadhom mhumiex implimentati (jew, f'ċerti każijiet, prodotti mhux irċevuti) fl-aħħar tas-sena; jenfasizza li din is-sitwazzjoni tindika dewmien fl-implimentazzjoni tal-attivitajiet iffinanzjati mit-Titolu II (Bini, tagħmir u attivitajiet ta’ nefqa operattiva mixxellanja) tal-baġit tal-Aġenzija u li l-Aġenzija mhijiex konformi mal-prinċipju baġitarju tal-annwalità; evalwa t-tweġiba tal-Aġenzija dwar l-osservazzjonijeit u jilqa' pożittivament l-isforzi biex jitnaqqsu t-trasferimenti tal-bilanċi mill-Aġenzija; iħeġġeġ lill-Aġenzija tkompli b'dan il-proċess sabiex tapplika bis-sħiħ il-prinċipju ta’ annwalità;

               11.

               Jinnota li l-Qorti tal-Awdituri diġà rrappurtat livell għoli ta’ trasferimenti fis-snin finanzjarji preċedenti u jinsab imħasseb li din is-sitwazzjoni tmur kontra l-prinċipju tal-annwalità; jinnota b'mod partikolari li l-ammonti tal-approprjazzjonijiet baġitarji tal-2008 trasferiti u mħassra laħqu rispettivament EUR 36 000 000 (19,7 % tal-baġit tal-2008) u EUR 9 700 000 (5,3 % tal-baġit tal-2008);

      Dħul minn ħlasijiet

               12.

               Jistieden lill-Aġenzija tiżgura koordinazzjoni aħjar bejn is-servizzi finanzjarji u xjentifiċi sabiex tirrimedja d-dewmien twil u mhux aċċettabbli għall-ordnijiet ta’ rkupru; jinnota l-fatt li l-Qorti tal-Awdituri rrappurtat li żewġ ordnijiet ta’ rkupru (EUR 226 200 u EUR 110 200), minn għaxra ttestjati, kellhom dewmien twil ħafna (21 u 5 xhur rispettivament), dewmien li jikser ir-regoli interni tal-Aġenzija;

               13.

               Jenfasizza li l-baġit tal-Aġenzija hu ffinanzjat kemm mill-Baġit tal-Unjoni kif ukoll mid-drittijiet imħallsa mill-industrija farmaċewtika għall-applikazzjoni jew għaż-żamma ta’ awtorizzazzjoni tal-Unjoni għat-tqegħid fis-suq; jinnota, madankollu, li l-kontribuzzjoni mill-baġit tal-UE tirrappreżenta biss 18,7 % tal-baġit kumplessiv u dan naqas tul is-snin; pereżemppju, fl-2005, il-kontribuzzjoni kienet tirrappreżenta 22,7 %); jenfasizza li l-baġit kumplessiv disponibbli għall-Aġenzija kien jammonta għal EUR 194 389 000;

      Kuntratti ta’ kambju esteru

               14.

               Jistenna li l-Aġenzija timmaniġġja b'mod prudenti l-politika stabbilita tagħha li tidħol f'kuntratt tal-kambju bil-quddiem sabiex tipproteġi parti mill-baġit amministrattiv tagħha mill-varjazzjonijiet sfavorevoli fir-rata tal-kambju tal-isterlina; jistenna li l-Aġenzija timmaniġġja b'mod prudenti tranżazzjonijiet bħal dawn biex jiġi evitat it-telf fil-kambju bħal ma ġara bit-telf ta’ EUR 900 000 fl-2009; jinnota li din hija osservazzjoni rikorrenti magħmula mill-Qorti tal-Awdituri; jitlob lill-Aġenzija tikkomunika l-politika tagħha tat-teżor riveduta lill-kumitat kompetenti tal-Parlament mingħajr dewmien; bi ħsiebu jsegwi l-politika tat-teżor riveduta;

               15.

               Jinnota min-naħa tal-Aġenzija li l-politika tat-teżor ġiet riveduta, adottata u approvata formalment mill-Kumitat Konsultattiv tal-Verifika tal-Aġenzija; jitlob lill-Aġenzija biex sat-30 ta’ Ġunju 2011 tipprovdi lill-Parlament ġabra ta’ informazzjoni ġenerali dwar l-implimentazzjoni tal-politika tat-teżor riveduta;

      Prestazzjoni

               16.

               Iqis il-valutazzjoni tal-adegwatezza u l-effettività tas-sistemi implimentati biex jingħata appoġġ għall-għoti tal-parir xjentifiku għall-mediċini tal-bniedem fl-Aġenzija bħala għodda importanti biex titkejjel il-prestazzjoni tal-Aġenzija; jirrikonoxxi li s-Servizz tal-Awditjar Intern (IAS) għamel verifiki u sab nuqqasijiet kritiċi f'dan ir-rigward;

      Il-ġestjoni tal-kunflitti ta’ interess

               17.

               Jaħseb li mhux aċċettabbli l-fatt li l-Aġenzija ma tapplikax ir-regoli relevanti b'mod effettiv, li jwassal għall-fatt li m'hemm l-ebda garanzija li l-evalwazzjoni ta’ mediċini għall-użu tal-bniedem titwettaq minn esperti indipendenti; jindika li tnax-il rakkomandazzjoni “importanti ħafna” u waħda “kritika” minn bosta Rapporti Annwali tal-Awditjar preċedenti tal-IAS dwar l-Aġenzija, li l-biċċa l-kbira minnhom jirrigwardaw l-indipendenza ta’ esperti, kienu għadhom ma ġewx implimentati fl-2009, filwaqt li l-ewwel waħda minnhom tmur lura sal-2005;

               18.

               Jinnota l-impjegar tal-eks Direttur Direttur tal-Aġenzija minn kumpanija ta’ konsulenza li tagħti parir, fost kumpaniji oħrajn, lil kumpaniji farmaċewtiċi dwar l-iżvilupp ta’ mediċini ġodda u t-tnaqqis tal-perjodu meħtieġ biex jiddaħħlu fis-suq; jenfasizza li dan il-pass joħloq xi dubju dwar l-indipendenza reali tal-Aġenzija; jinnota li l-Artikolu 16 tar-Regolament tal-Persunal tal-Uffiċjali tal-Unjoni Ewropea (6) jagħti setgħa ta’ diskrezzjoni wiesgħa lill-Bord Maniġerjali biex jippermetti jew jipprojbixxi dan it-tip ta’ impjegar; jinnota l-fatt li wara li aċċetta l-impjegar futur tal-eks Direttur Eżekuttiv tal-Aġenzija, il-Bord Maniġerjali eventwalment iddeċieda li jistipula limiti rigward l-attivitajiet professjonali ġodda u futuri tiegħu; jitlob, madankollu, li l-Aġenzija tipprovdi lill-awtorità ta’ kwittanza, sat-30 ta’ Ġunju 2011, rapport li jniżżel il-każijiet kollha komparabbli li seħħew mindu nħolqot l-Aġenzija u li jispjega bir-reqqa d-deċiżjoni tal-Bord Maniġerjali f'kull każ;

               19.

               Mhuwiex lest jaċċetta li l-Aġenzija ma tikkonformax b'mod effettiv mal-Kodiċi ta’ Kondotta tagħha billi tistipula prinċipji u gwida dwar l-indipendenza u l-kunfidenzjalità applikabbli għall-membri tal-Bord tat-Tmexxija u tal-Kumitati, għall-esperti u għall-persunal tal-Aġenzija; jippretendi mill-Aġenzija li tivvaluta fid-dettall, qabel l-allokazzjoni ta’ mexxejja tat-timijiet tal-proġetti għall-prodotti, jekk l-interessi ddikjarati mill-membri tal-persunal jistgħux jinfluwenzaw l-imparzjalità u l-indipendenza tagħhom; barra minn hekk, iħeġġeġ lill-Aġenzija biex tiddokumenta u tivvaluta l-kontrolli tagħha u biex tiffalja d-deċiżjonijiet ta’ allokazzjoni relevanti li jridu jkunu disponibbli fuq is-sit elettroniku tagħha;

               20.

               Jenfasizza li r-reputazzjoni tal-Aġenzija tista' tiġi affettwata f'każijiet fejn l-evalwazzjonijiet jistgħu jiġu kkontestati fuq il-bażi tal-possibilità ta’ kunflitti ta’ interess;

               21.

               Jitlob minnufih li l-Aġenzija tipprovdi lill-awtorità ta’ kwittanza l-miżuri li hija ħadet biex tiggarantixxi l-indipendenza tal-esperti minn mindu nħolqot;

               22.

               Kurjuż li jkun jaf għaliex ir-rapporti tal-Qorti tal-Awdituri dwar il-kontijiet annwali tal-Aġenzija mill-2006 'l hawn ma jsemmu xejn dwar nuqqasijiet rigward l-evalwazzjoni tal-indipendenza tal-esperti;

               23.

               Jitlob li jkun infurmat jekk u kif l-esperti u l-persunal li qed jindirizzaw kwalunkwe waħda mill-mediċini tal-grupp benfluorex ġew iċċekkjati dwar l-indipendenza tagħhom u kif l-interessi ddikjarati tagħhom ġew verifikati;

      Proċeduri li jappoġġaw l-għoti ta’ evalwazzjoni xjentifika għall-mediċini tal-bniedem

               24.

               Mhuwiex lest li jaċċetta mingħand l-Aġenzija li l-informazzjoni inkluża fil-fajls tal-mediċini għall-użu tal-bniedem ma tkunx kompluta; f'dan ir-rigward iħeġġeġ lill-Aġenzija biex tiggarantixxi li l-informazzjoni ewlenija tkun faċilment aċċessjata u li jiġu stabbiliti l-linji gwida relevanti kollha dwar is-sistema tal-fajls;

               25.

               Barra minn hekk jitlob lill-Aġenzija biex id-Database tal-Esperti Ewropej tkun kompluta u regolarment aġġornata kif meħtieġ mir-Regolament (KE) Nru 726/2004, u biex tinforma lill-awtorità ta’ kwittanza b'dan; iħeġġeġ ukoll lill-Aġenzija tippermetti li jkun hemm irkupru effikaċi tal-informazzjoni permezz tad-databases SIAMED u Product Overview;

      Ir-rwol tal-Aġenzija u l-awtoritajiet kompetenti nazzjonali

               26.

               Iħeġġeġ lill-Aġenzija biex tinforma lill-awtorità ta’ kwittanza dwar il-kundizzjonijiet tal-ftehim tagħha mal-Istati Membri rigward ir-rwoli u t-trasferiment tal-ħidmiet lill-awtoritajiet kompetenti nazzjonali meta jiġu ttrattati suġġetti bħal ma huma l-indipendenza tal-kumitati, tal-esperti u l-proċess tal-evalwazzjoni minn mindu daħal fis-seħħ il-ftehim, u dwar il-livell ta’ implimentazzjoni, inkluż rekord dettaljat dwar kif dan evolva tul iż-żmien; iżomm lill-Aġenzija responsabbli għall-implimentazzjoni ta’ proċeduri preeżistenti dwar l-identifikazzjoni u l-ġestjoni tal-kunflitti ta’ interess għall-esperti tagħha sakemm dan il-ftehim mal-Istati Membri jiġi għal kollox implimentat;

      Pariri Xjentifiċi

               27.

               Jilqa' favorevolment l-isforzi tal-Aġenzija biex tipprovdi numru akbar ta’ pariri xjentifiċi fil-fażijiet bikrin tal-iżvilupp ta’ mediċini ġodda kif ukoll l-introduzzjoni ta’ miżuri biex titħaffef il-valutazzjoni tal-mediċini li huma ta’ importanza ewlenija għas-saħħa pubblika u biex jitħaffef il-proċess ta’ żvilupp u ta’ implimentazzjoni ta’ programmi telematiċi;

      Il-ġestjoni tar-riżorsi umani

               28.

               Jistieden lill-Aġenzija biex tiżgura li x-xogħlijiet sensittivi ma jiġux mogħtija lill-persunal interim; fil-fatt jirrikonoxxi li l-Aġenzija ħaddmet persunal interim (32 fl-2009) bil-kundizzjoni li l-kandidati jkunu għaddew mit-testijiet għal aġenti kuntrattwali u li wħud mill-persunal interim jagħmlu xogħol sensittiv jew għandhom aċċess għal informazzjoni sensittiva; jenfasizza r-riskji ta’ ksur tas-sigurtà potenzjali marbuta mal-aċċess tal-persunal interim għall-informazzjoni sensittiva jew in-nuqqas ta’ għarfien tal-persunal interim dwar il-proċedura li għandhom isegwu;

               29.

               Jistieden lill-Aġenzija biex issaħħaħ il-proċess tar-reklutaġġ tagħha u biex tiżgura li d-dokumentazzjoni tagħha tiġi mmaniġġjata b'mod korrett; jirrikonoxxi, fil-fatt, li l-IAS sab nuqqasijiet f'dan ir-rigward; jenfasizza wkoll li dokumentazzjoni mhux suffiċjenti fil-proċeduri tar-reklutaġġ tnaqqas il-possibilità li Aġenzija twieġeb għall-allegazzjonijiet ta’ trattament mhux ugwali ta’ kandidati u/jew deċiżjonijiet arbitrarji dwar ir-reklutaġġ tal-persunal; barra minn hekk iqis li sakemm il-kompetizzjoni hija limitata, ir-reklutaġġi li jirriżultaw ma jistgħux jirrappreżentaw l-aħjar għażla u li r-riżorsi umani u finanzjarji jistgħu jintużaw b'mod ineffikaċi;

      Verifika interna

               30.

               Mhuwiex lest li jaċċetta li d-dikjarazzjoni ta’ assigurazzjoni tad-Direttur Eżekuttiv tat-13 ta’ Mejju 2010 ma ssemmi l-ebda riserva u, konsegwentement, mhijiex konsistenti mal-impenn mogħti fil-Kodiċi ta’ Kondotta adottat mill-Aġenzija fid-dawl tad-dikjarazzjonijiet ta’ assigurazzjoni tal-IAS u l-Qorti tal-Awdituri;

               31.

               Ifakkar li r-rapport tad-Direttur Eżekuttiv għandu l-obbligu li jinkludi fir-rapport tiegħu ġabra fil-qosor atl-kontenut tar-rapporti tas-Servizz tal-Awditjar Intern (IAS) għall-awtorità ta’ kwittanza u, partikolarment:

                           i.

                           in-numru u t-tipi ta’ verifiki interni li saru mill-IAS;

                           ii.

                           ir-rakkomandazzjonijiet kollha (inklużi dawk li setgħu ġew irrifjutati mill-Aġenzija); u

                           iii.

                           l-azzjonijiet kollha meħuda abbażi ta’ dawk ir-rakkomandazzjonijiet;

                     Kurjuż ikun jaf jekk dawn l-obbligi twettqux fi snin preċedenti u jitlob lill-Aġenzija biex tibgħat lill-awtorità ta’ kwittanza, sat-30 ta’ Ġunju 2011, ir-rapporti tal-IAS mill-2007 'l hawn;

               32.

               Jinnota li l-inizjattiva tal-Aġenzija tipprovdi lill-awtorità ta’ kwittanza bir-Rapport Annwali tal-Verifika Interna dwar l-Aġenzija mħejji mill-IAS; iqis li din għandha tkun il-prattika normali ta’ trasparenza u jistenna li l-aġenziji kollha l-oħra tal-Unjoni jsegwu din il-prattika;

               33.

               Jirrikonoxxi li, mit-32 rakkomandazzjoni tal-IAS, waħda hija “kritika” dwar il-proċeduri implimentattivi li jinvolvu l-esperti, u tnax huma “importanti ħafna”, l-aktar dwar il-ġestjoni tar-riżorsi umani, dwar il-ġestjoni tal-kunflitti ta’ interess tal-persunal u dwar proċeduri oħrajn li jappoġġaw l-għoti ta’ evalwazzjoni xjentifika għall-mediċini għall-użu tal-bniedem fl-Aġenzija; Jistieden, għalhekk, lill-Aġenzija biex tinforma lill-awtorità ta’ kwittanza dwar il-kontenut preċiż ta’ dawn ir-rakkomandazzjoni mingħajr dewmien; iħeġġeġ lill-Aġenzija biex timplimenta b'ħeffa r-rakkomandazzjonijiet tal-IAS u biex sal-30 ta’ Ġunju 2011 tipprovdi lill-awtorità ta’ kwittanza ġabra sħiħa ta’ informazzjoni dwar il-miżuri meħuda u implimentati biex jiġu indirizzati kif xieraq dawn ir-rakkomandazzjonijiet; barra minn hekk jitlob lill-Qorti tal-Awdituri biex timmonitorja u tinforma l-awtorità ta’ kwittanza dwar l-effikaċja tal-miżuri meħuda;

      L-azzjonijiet li għandhom jittieħdu mill-Aġenzija sat-30 ta’ Ġunju 2011

               34.

               Iħeġġeġ lid-Direttur Eżekuttiv tal-Aġenzija, f'kooperazzjoni mal-IAS, biex jagħmel verifika ddettaljata tal-użu effettiv tal-proċeduri eżistenti rigward l-identifikazzjoni u l-ġestjoni tal-kunflitti ta’ interess għall-persunal u l-esperti tiegħu u biex jikkomunika r-riżultati lill-awtorità ta’ kwittanza sat-30 ta’ Ġunju 2011;

               35.

               Jistenna li l-Bord Governattiv jadotta malajr pjan ta’ azzjoni bħala soluzzjoni għan-nuqqasijiet fil-proċeduri ta’ akkwist pubbliku; jitlob, b'mod partikolari, lid-Direttur Eżekuttiv tal-Aġenzija, f'kooperazzjoni mal-IAS u d-direttorat ġenerali (DĠ) inkarigat, biex ifassal dan il-pjan ta’ azzjoni li għandu jinkludi miżuri speċifiċi u l-kalendarju għall-implimentazzjoni; jistenna li l-Aġenzija tinforma lill-awtorità ta’ kwittanza b'dawn il-miżuri speċifiċi sat-30 ta’ Ġunju 2011;

               36.

               Jistieden għalhekk lill-Aġenzija biex tgħarraf lill-awtorità ta’ kwittanza sat-30 ta’ Ġunju 2011 bil-miżuri li ttieħdu u t-titjib li sar fir-rigward ta’ dawn il-kwistjonijiet kollha ta’ tħassib;

               37.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 28.

      (2)  ĠU L 248, 16.9.2002, p. 1.

      (3)  ĠU L 136, 30.4.2004, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 164.

      (6)  ĠU L 56, 4.3.1968, p. 1.

      (7)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).